Християнка , прекарала последните няколко години в затвор заради вярата си , напусна Пакистан На 31 - ви октомври Върховният съд отмени обвинението й за обида към исляма . Асия Биби - християнката от Пакистан , която прекара последните няколко години в затвор заради вярата си , бе качена на самолет , с който да напусне Пакистан , съобщава Агенция Франс – Прес . Адвоката на Биби не съобщава къде точно ще отиде клиентката му . „ Никой не знае къде ще кацне “ , каза адвокат Сайфул Малуу . На 31 - ви октомври Върховният съд на Пакистан отмени обвинението й за обида към исляма . В случай , че съдът бе потвърдил обвинението , Биби щеше да бъде изправена пред смъртна присъда . Освобождението й разгневи радикалните ислямисти , които заплашиха да я убият , преди да напусне страната . Решението също така постави началото на редица протести и бунтове от ислямски фундаменталисти , които смятат , че Асия заслужава смърт . Никой не знае къде Биби ще потърси убежище . Италианските власти , обаче , заявиха във вторник , че " заедно с други държави се координира гарантирането на безопасността на Азия Биби и нейното семейство " .